ฮั่งเส็งปิดเช้าร่วง 278.01 จุด หลังเงินเฟ้อจีนชะลอตัว
ฮั่งเส็งปิดเช้าร่วง 278.01 จุด หลังเงินเฟ้อจีนชะลอตัว
9 มิ.ย. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวลดลง โดยดัชนีฮั่งเส็งลดลง 278.01 จุด หรือ 1.02% ปิดภาคเช้าที่ 27,038.27 จุดภายหลังจากที่จีนได้เปิดเผยข้อมูลดัชนีราคาผู้บริโภค (CPI) ที่ชะลอตัวลง ซึ่งตอกย้ำแรงกดดันเกี่ยวกับภาวะเงินฝืด
ดัชนีราคาผู้บริโภค (CPI) ของจีนในเดือนพ.ค.ขยายตัว 1.2% เมื่อเทียบรายปี ซึ่งเป็นอัตราต่ำสุดนับตั้งแต่เดือนก.พ. และชะลอลงจากอัตรา 1.5% ในเดือนเม.ย. ขณะเดียวกัน ดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ร่วงลง 4.6 % เมื่อเทียบรายปี ในเดือนพ.ค. โดยเป็นการปรับตัวลงเป็นเดือนที่ 39 ติดต่อกัน